Dobrý deň,
ďakujem za otázku.
Doporučujem Vám zakúpiť na kŕče v nohách MAGNEROT 100 tabliet,  obsahuje horčík viazaný v oragnickej forme, v tejto forme má lepšiu biologickú dostupnosť - lepšie sa vstrebáva. Magnézium orotát je menej známa horečnatá soľ, kde je horčík naviazaný na telu vlastnú kyselinu orotovú, ktorá vykazuje vynikajúcu vstrebateľnosť po užití. Orotát dokáže prechádzať cez bunkové membrány, zvyšovať vnútrobunkovú koncentráciu horčíka, stimulovať tvorbu DNA a RNA a tým zlepšovať funkciu a obnovu buniek. Nachádza sa práve v lieku MAGNEROT, ktorý nie je viazaný na lekársky predpis a jeho užívanie je bezpečné aj počas tehotenstva a dojčenia.
Dávkovanie je individuálne, riadi sa podľa závažnosti nedostatku horčíka, príp. jeho potreby. Ak lekár neurčí inak, úvodné dávkovanie je 2 tablety 3-krát denne počas prvého týždňa liečby, potom sa dávkovanie upraví na 1 - 2 tablety 1 až 2-krát denne. Tablety sa zapíjajú malým množstvom tekutiny.  Užívanie počas tehotenstva závisí od toho, v akej indikácii sa používa. Pri vysokom tlaku ako prevencia preeklampsie je max 3x denne po 2tbl. Pri tvrdnutí maternice sa užívajú 2-3 tablety denne. V poslednom trimestri tehotenstva sa môže liek užívať len po konzultácii s lekárom. Vzhľadom na to, že dávkovanie  v tehotenstve je špecifické , doporučujem Vám poradiť sa s Vašim gynekológom, kt. najlepšie pozná Váš zdravotný stav, aby dávka magnézia bola prospešná pre Vás a Vaše bábätko.
Prajeme Vám bezstarostné tehotenstvo.
S pozdravom a želaním krásneho dňa
S pozdravom  a želaním krásneho dňa
PharmDr. Lenka Balážová
odborný zástupca BENU SK 77